b"\n_START_ARTICLE_\nSeymareh\n_START_PARAGRAPH_\nSeymareh (transcripci\xc3\xb3 \xc3\xa0rab Saymara) fou una vila de la P\xc3\xa8rsia medieval al que despr\xc3\xa9s fou el Luristan, capital del districte de Mihranjandhak. Un riu afluent del Karkha (afluent al seu torn del Karun) porta encara avui dia el nom de Seymareh. En aquest riu s'ha constru\xc3\xaft un embassament principalment per producci\xc3\xb3 el\xc3\xa8ctrica. El territori fou conquerit sense lluita pels musulmans manats per l'\xc3\xa0rab Abu-Mussa al-Aixar\xc3\xad i va ser un lloc pr\xc3\xb2sper a l'edat mitjana fins i tot despr\xc3\xa9s del devastador terratr\xc3\xa8mol del 872. Al segle XIV Mustawfi ja l'esmenta en ru\xc3\xafnes (potser destru\xc3\xafda pels mongols al segle XIII) les quals encara es conserven."